Bektemirda Spark yo‘lovchisi yonidan salkam 7 gramm marixuana topildi

Toshkent shahar YHXB xodimlari tomonidan “Bektemir” YPX maskanida Spark rusumli avtomashina to‘xtatilib, uning haydovchisi va yo‘lovchilari tekshirildi. Bu haqda IIBB matbuot xizmati xabar bermoqda.

Tekshiruv davomida yo‘lovchi, 1979-yilda tug‘ilgan Alisher Saidovning yonidan og‘irligi 6,59 gramm bo‘lgan marixuana topildi.
Mazkur holat yuzasidan Bektemir tumani IIB huzuridagi tergov bo‘limi tomonidan JKning 276-moddasi 1-qismi (giyohvandlik vositalarini o‘tkazish maqsadini ko‘zlamay, qonunga xilof ravishda saqlash) alomatlari bilan jinoyat ishi qo‘zg‘atildi.
Hozirda dastlabki tergov harakatlari davom ettirilib, uning boshqa jinoyatlarga aloqadorligi tekshirilmoqda.